Foto's: Theresa May kom in Kaapstad aan | Maroela Media
Theresa May, die Britse eerste minister, kom Dinsdagoggend (28 Augustus 2018) in Kaapstad aan. Foto: Twitter via @PresidencyZA
Theresa May, die Britse eerste minister, het Dinsdagoggend in Kaapstad aangekom vir haar amptelike besoek van een dag aan Suid-Afrika.
May, wat deur pres. Cyril Ramaphosa ontvang is, word vergesel deur 'n afvaardiging van meer as 20 Britse sakemense. Dit is die eerste keer sedert 2011 dat 'n dienende Britse premier Suid-Afrika besoek.
Die presidensie het Maandag in 'n verklaring gesê May se besoek volg op die vergaderings tussen haar en Ramaphosa tydens die Statebond se beraad van staatshoofde in April in Londen en die G7-beraad in Kanada in Junie.
"Gedurende die bilaterale vergaderings het die twee leiers potensiële vennootskappe tussen Suid-Afrika en die Verenigde Koninkryk (VK) bespreek en pogings aangewend om die bilaterale handels- en beleggingsverhoudinge te versterk," het die presidensie gesê.
Lindiwe Sisulu, minister van internasionale betrekkinge en samewerking, het Maandag gesê die VK en Suid-Afrika het 'n historiese sterk handelsverhouding. In 2017 was die VK Suid-Afrika se sesde grootste internasionale handelsvennoot. "Die VK is ook met R33,2 miljard Suid-Afrika se agtste grootste invoerder," het Sisulu gesê.
Volgens Sisulu sal May ook tydens haar besoek die SS Mendi se klok aan Ramaphosa oorhandig om die opoffering te gedenk van meer as 600 Suid-Afrikaners wat gesterf het toe die SS Mendi meer as 100 jaar gelede in die Engelse Kanaal gesink het.
In die nuus Kaapstad Theresa May
Man ernstig beseer toe sweeftuig boom tref
Die koningin haar gestuur om te kom Kyk wat gaan hier aan?
My jitte, vanoggend het die Britse koerant aanlyn nie gekik of gemik oor hierdie blitsbesoek nie. Ons waardeer die reën maar dis tog jammer dat die berg nie mooi oop is nie – dis 'n wonderlike gesig om te sien as jy inkom om te land. Wonder hoe het die samesprekings tussen haar en Rampie gegaan!
Sy gaan na dese weer vir almal vertel dat SA 'n heerlike, veilige en vooruistrewende land is. Om met die ANC te vergader, is soos om saam te braai met die duiwel.
Te midde van die sake leiers wat saamkom hoop ek die bedreiging van eiendomsreg in SA word ook bespreek.